van janne del phalize en senarde hanars
Item vanden gedinge dat geweest es voe meye en scepen van loeven
tusschen leevarde hanart in deen zijde en jane coulon alse
geleidt na des stad recht tot den goeden jans vand phalisen in
dande Alse van eenen seken chijse in capuynen en gelde gedragen
tsamen tsjaers tuschen vi en vii grijpen of d omtrint welcken
tsijs een geheten bauduwijn d banderphalisen te houden ende
te hebben plach tot gobbertingen in divsen steden en plaetsen
ald en dinne de voirs lenard of emier in der een deel van dien
gegoedt en geerft was van jane de pont en joffr johanen va
brabant zijnen wive weduwe jans wilen van buret gelijc bleeck
met eenen hofbrieve van meylem die de selve lenard daf thoende
meynende by dien dat hij in den selven tsijs bliven zouden ende
sculdich wae te bliven den voirs jane coulon de trarie houden
by redenen want de voirs jan de woet de buret sittende in geheele
stoele mett voirs joffr johanen den voirs tsijs dies wail mechtich
zijnde met meer anden woirden goeden in huwelike gaf den
voirs janne vand phalisen met heilwigen zijnen wive die maerte
geweest hadde des voirs wilen baudewijns gelijc de voirs
jan culon met meer anden puten boet te bewisen Alsoe
dat aensprake en verantwerden geschiet zijnde de voirs jan
coulon gewijst waert tsijnen thoeniss en ten dage van
thoeniss thoende hij seke scepen brieve eenen dmede de
voirs wilen boudewijn met zijnen brueden en sust gegoedt
hadden hoer lieden moeder inden voirs tsijs en eenen anden
dmede de moed den voirs bauduwijnec voirts gegoedt hadden
inden selven tsijs behoudelic hae hoertocht thoenende
voirts met scepen van meylhem dat de voirs brieve waen
scepen brieve van meylhem thoenende voirts met goede
manen dat de voirs boudewijn lang leefde dan zijn moed
en dat hij nad moed doet den voirs chijs zijn dage langh
hielt als zijn ppre erve en dat na sijn doot de voirs jan va
buret den lven chijs hielt en besat en dat hij dien in gehele
stoele gaf in huwelike den voirs jane vand phalisen met d
voirs heilwigen zijnen wive seggende en kenende de slve jan
van buret dat hij des wail mechtich was mids zeken scepen
brieve van loeven die hij dop hadde dragende voert de selve goede
mane dat zij daer by en aen waen daer de voirs gelufte en ghiste
alsoe gescheedde en dat den huwelic dop toegicg So hebben de
scepen van loeven t maniss meyers gewijst voe een voniss na
aenspke en vantwerde van beiden ptiden en thoeniss svoirs
jans coulon dat den selven jane en zijne beleide den voirs
ghijs volgen soude alsoe verre alst noch voe scepen comen es
cor m abs roelants i abs witte vyncke se xii